นิกเกอิเปิดตลาดพุ่ง 125 จุด คลายกังวลปัญหากรีซ
นิกเกอิเปิดตลาดพุ่ง 125.13 จุด หลังนักลงทุนคลายกังวลปัญหาหนี้กรีซ
26 เม.ย. 2553

นิกเกอิเปิดตลาดพุ่ง 125.13 จุด หลังนักลงทุนคลายกังวลปัญหาหนี้กรีซ
ดัชนีนิกเกอิตลาดหุ้นโตเกียวเปิดตลาดพุ่งขึ้น 125.13 จุด แตะที่ระดับ 11,039.59 จุดในวันนี้ เนื่องจากนักลงทุนคลายความวิตกกังวลเกี่ยวกับปัญหาหนี้สินของกรีซ นอกจากนี้ ตลาดยังได้แรงหนุนจากสกุลเงินเยนที่อ่อนค่าลงเมื่อเทียบกับยูโรและดอลลาร์สหรัฐ
ราคาหุ้นทะยานขึ้นทั้งกระดาน โดยหุ้นกลุ่มรถยนต์ กลุ่มเครื่องจักร และกลุ่มหลักทรัพย์ พุ่งขึ้นแข็งแกร่งสุด
โบรกเกอร์กล่าวว่า ตลาดหุ้นโตเกียวได้แรงหนุนจากการที่นักลงทุนคลายความกังวลเรื่องปัญหาหนี้สินของกรีซ หลังจากรัฐบาลกรีซยื่นขอความช่วยเหลืออย่างเป็นทางการจีนสหภาพยุโรป (อียู) และกองทุนการเงินระหว่างประเทศ (ไอเอ็มเอฟ) 
หุ้นที่เกี่ยวข้องกับอุตสาหกรรมส่งออกได้แรงซื้อหนาแน่น หลังจากเงินเยนอ่อนตัวลงเมื่อเทียบกับยูโร